Dagana 19. og 20. maí var vorfundur atvinnuþróunarfélaganna og Byggðastofnunar haldinn í Reykjanesbæ . Á fundinn mættu starfsmenn atvinnuþróunarfélaga af öllu landinu . Flutt voru 10 erindi , m.a. um eignarhald kvenna í atvinnurekstri , um vaxtarsamning fyrir Eyjafjörð , um landshlutaáætlanir , skipulagsmál höfuðborgarinnar og byggðaþróun , rannsókn á samfélagsáhrifum framkvæmda á Austurlandi og um byggðaáætlun 2006 - 2009 . Norrænu byggðamálaráðherrarnir hafa samþykkt nýja samstarfsáætlun fyrir 2005 - 2008 . Markmiðið með norrænu samstarfi er að efla norrænu löndin . Áætlunin tekur mið af að Norðurlönd standa frammi fyrir nýrri stöðu í heimsmálunum með aukinni pólítískri og efnahagslegri samþættingu í Evrópu og að samstarf í byggðamálum verður sífellt alþjóðlegra .